Numele lui Ionel Omoran a devenit sinonim pentru trupa de teatru din Straja, unde îndeplinește mai multe roluri: este coordonator şi regizor, iar acum câțiva ani s-a evidențiat și ca actor. Pe lângă faptul că desfăşoară aceste activități, interlocutorul nostru este și președintele Mișcării Național-Creștine și președintele Consiliului Comunității Locale din satul natal.
De curând au organizat două evenimente deosebite, iar trupa de teatru a avut onoarea de a se prezenta în România. A fost un motiv excelent pentru a purta o discuție cu Ionel Omoran spre a afla mai multe despre toate aceste aspecte.
Trupa de teatru din Straja pe scena Teatrului de Vest din Reșița
După premiera reușită de la Straja și prezentarea cu succes la manifestarea „Noaptea Teatrelor”, la Centrul de Cultură din Vârșeț, în luna noiembrie a anului trecut, prestigioasei Trupe de Teatru a Societăţii Cultural-Artistice „Mihai Eminescu” din Straja, coordonată de Ionel Omoran, i-a revenit onoarea ca pe data de 6 aprilie 2024 să evolueze pe scenă prestigiosului Teatru de Vest din Reșița (România). Publicul reșițean a avut ocazia să vizioneze spectacolul ce spune povestea cutremurătoare a „Bărbatului cu violoncelul” și a personajelor tulburate de muzica acestuia, interpretate cu măiestrie de actorii Alen Bocșan, Renata Gimboș, Darius Barbulov și Renato Rocsa, sub îndrumarea perseverentă a lui Ionel Omoran care a semnat atât regia artistică, scenografia, muzica și costumele. Ei au fost ajutaţi din plin de Stefania Rocsa (regia tehnică).
„După mai mulți ani, trupa de teatru din Straja a avut onoarea de a se prezenta din nou pe o scenă în România, de data aceasta pe scena Teatrului de Vest din Reșița, la invitația directorului Florin Ionescu”, menționează Ionel Omoran și adaugă: „Am fost foarte bine primiți și, să fiu sincer, nu ne-am așteptat să avem un număr atât de mare de spectatori. Cea mai mare frică a unui artist, când merge într-un loc nou, este să nu găsească sala goală. Aveam rude la Reșița, o familie destul de numeroasă. Mă gândeam că vom avea din partea lor 15-20 de persoane.
Mariana STRATULAT
Articolul integral îl puteți citi în numărul 20 din 18 mai